આ જ ફ્લોર પર ૨૬ નંબરના ફલૅટમાં રહેતા રાજેન્દ્ર શાહે કહ્યું હતું કે ‘આગ એટલી ભયંકર હતી કે અમને કોઈ જ આશા નહોતી કે બિલ્ડિંગના બીજા ભાગો બચી શકશે. આમ પણ અમારું બિલ્ડિંગ ૨૭ વર્ષના સમયમાં નબળું પડી ગયું છે જેને લીધે એનું રીડેવલપમેન્ટ કરવાનું અમે નક્કી કર્યું છે. રીડેવલપમેન્ટની પ્રોસેસ પૂરી થાય એટલે છ-આઠ મહિનામાં અમે બધા જ બિલ્ડિંગ ખાલી કરવાના હતા. ત્યાં બનેલી આ આગની ઘટનાને કારણે રહેવાસીઓમાં ફફડાટ જાગ્યો છે. બિલ્ડિંગની કથળેલી હાલતને કારણે દિવાળીના દિવસે આગ લાગવાથી બિલ્ડિંગના અનેક ભાગોને નુકસાન પહોંચ્યું છે. આ પરિસ્થિતિમાં બિલ્ડિંગના રહેવાસીઓમાં જન્મેલી ફફડાટની લાગણીને લીધે અનેક રહેવાસીઓ હવે વહેલી તકે બિલ્ડિંગ છોડવાનું વિચારી રહ્યા છે. રાજેન્દ્ર અવસ્થીની બરાબર બાજુમાં જ રહેતા ઠક્કર કુટુંબના સભ્યો તેમનું મેઇન ડોર બળી જવાથી ડરી જતાં તેમનાં સગાંને ત્યાં સ્થળાંતર કરી ગયા છે. બિલ્ડિંગમાં ગ્રાઉન્ડ ફ્લોર આવેલી આઇસીઆઇસીઆઇ બૅન્કની છતનો અમુક ભાગ આગ લાગવાથી પડી ગયો હતો. તેમણે કઢાવેલા સ્ટ્રક્ચરલ રિપોર્ટમાં બિલ્ડિંગ નબળું પડી ગયું હોવાની જાણ થતાં તેમણે તેમની જગ્યા તાત્કાલિક ખાલી કરવાનો નિર્ણય લીધો છે.’